
PATVIRTINTA

                                                                                      Šakių rajono savivaldybės administracijos

                                                                                
direktoriaus 2015 m. birželio 3  d.

                                                                                
įsakymu Nr. AT -541
                  

ŠAKIŲ RAJONO SAVIVALDYBĖS

BENDROJO UGDYMO IR NEFORMALIOJO UGDYMO MOKYKLŲ, NEVYRIAUSYBINIŲ SPORTO ORGANIZACIJŲ SPORTINĖS VEIKLOS GERINIMO DALINIO FINANSAVIMO KONKURSO NUOSTATAI

I. BENDROSIOS NUOSTATOS

1. Šakių rajono savivaldybės bendrojo ugdymo ir neformaliojo ugdymo mokyklų, nevyriausybinių sporto organizacijų sportinės veiklos gerinimo dalinio finansavimo konkurso nuostatai (toliau – Nuostatai) reglamentuoja lėšų iš Šakių rajono savivaldybės biudžeto skyrimo ir atsiskaitymo tvarką.

2. Lėšos projektų finansavimui yra numatomos metams savivaldybės biudžete.

3. Paraiškas einamųjų metų sportinės veiklos gerinimo dalinio finansavimo konkursui gali teikti tik Šakių rajone registruotos bendrojo ugdymo, neformaliojo ugdymo mokyklos ir nevyriausybinės sporto organizacijos, kurios paraiškos teikimo metais iš Šakių rajono savivaldybės biudžeto asignavimų nėra gavę lėšų to paties pobūdžio veiklai;

4. Šakių rajono savivaldybės bendrojo ugdymo ir neformaliojo ugdymo mokyklų, nevyriausybinių sporto organizacijų sportinės veiklos gerinimo dalinio finansavimo konkursą organizuoja rajono savivaldybės administracijos Švietimo ir sporto skyrius.

5. Informacija apie konkursą skelbiama Šakių rajono savivaldybės interneto svetainėje www.sakiai.lt, meniu grupėje „Sportas“ bei  rajoniniuose laikraščiuose „Draugas“ ir „Valsčius“.

II. DALINIO FINANSAVIMO KONKURSO TIKSLAS IR UŽDAVINIAI

6. Konkurso tikslas – sudaryti palankesnes sąlygas Šakių rajono bendrojo ugdymo, neformaliojo ugdymo mokyklų mokiniams ir nevyriausybinių sporto organizacijų klientams tapti fiziškai aktyvesniems ir sveikesniems.
7. Konkurso uždaviniai:

 7.1. suteikti dalinį finansavimą Šakių rajono bendrojo ugdymo, neformaliojo ugdymo mokyklų ir nevyriausybinių organizacijų sportinei bazei; 

7.2. suteikti daugiau galimybių konkurso pareiškėjams vykdyti fiziškai aktyvią ir stiprinančią sveikatą sportinę veiklą, siūlant mokiniams ir suaugusiems gyventojams įvairų fizinio aktyvumo užsiėmimų ir sportinės veiklos pasirinkimą, taikant įvairias fizinio aktyvumo formas ir metodus;

7.3. didinti rajono moksleivių ir suaugusiųjų gyventojų fizinio aktyvumo, turiningo užimtumo ir sveikatos stiprinimo paslaugų prieinamumą;

7.4. skatinti fizinį ir kūrybinį aktyvumą, saviraišką ir savirealizaciją, nepriklausomai nuo rajono gyventojų fizinio parengtumo ir fizinės galios;

7.5. didinti rajono mokinių ir suaugusiųjų gyventojų informuotumą apie rajone veikiančių bendrojo ugdymo, neformaliojo ugdymo mokyklų ir nevyriausybinių sporto organizacijų veiklą, esamas, fiziniam aktyvumui skirtas, kūno kultūros ir sporto infrastruktūros panaudojimo galimybes.

III. REIKALAVIMAI PROJEKTŲ TURINIUI
8. Projektai turi būti orientuoti į rajono moksleivių, jaunimo ir suaugusiųjų žmonių fizinio aktyvumo ir sveikos gyvensenos per kūno kultūrą ir sportą skatinimui.

9. Konkursui teikiamos paraiškos turi atitikti šias sąlygas:

9.1. suteikti kūno kultūros pamokoms ar treniruotėms prasmingą, reikšmingą ugdymo turinį, ugdant tikslinės projekto žmonių grupės motyvaciją ir teigiamą požiūrį į fizinį aktyvumą;

9.2. veiklos turi būti pagrįstos projekto tikslinės žmonių grupės poreikiais ir orientuotos į jų interesus; 

9.3. gerinamos tik tos sporto veiklos, kurios užima didžiąją dalį metinio ugdymo plano ar organizacijos veiklos;

9.4. sudaryti ilgalaikio užimtumo sąlygas tikslinei projekto žmonių grupei.

10. Prioritetas teikiamas projektams: 

10.1. kurių vykdytojai yra kvalifikuoti: turintys socialinių mokslų studijų srities, aukštojo sporto krypties išsilavinimo diplomą arba galiojantį kūno kultūros ir sporto veiklos leidimą;

10.2. kurių tikslai orientuoti į moksleivių, jaunosios kartos fizinį ugdymą, fiziškai aktyvų laisvalaikio užimtumą;

10.3. kurių tikslai orientuoti į ilgalaikį fizinį užimtumą;

10.4. kurie teiks rajono gyventojams naudą ir reprezentuos rajoną;

10.5. kurie numato bendradarbiavimą su jų sportine veikla susijusiomis organizacijomis;

10.6. kurių  organizacija per pastaruosius trejus metus aktyviai dalyvavo rajoninėse, respublikinėse, tarptautinėse sporto varžybose, renginiuose ir patys rengė sporto renginius.

11. Negali būti teikiami projektai, kurie: 

11.1. kelia grėsmę žmonių sveikatai, garbei ir orumui, viešajai tvarkai; 

11.2. siekia pelno; 

11.3. skirti siauram dalyvių ratui (iki 10 sportininkų) ir neturi poveikio didesnei žmonių grupei; 

11.4. gautu daliniu finansavimu gerins sporto šakų federacijos sportinę veiklą;  

11.5. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. 

12. Išaiškėjus 11 punkte numatytiems atvejams, projektų vykdytojai privalės grąžinti projektui skirtas savivaldybės biudžeto lėšas.

IV. PARAIŠKŲ TEIKIMAS KONKURSUI
13. Konkursui negali būti teikiama paraiška finansuoti projektą, kuri jau yra arba buvo finansuota dalyvaujant kituose projektų finansavimo konkursuose.

14. Organizacija konkursui gali pateikti tik vieną Paraišką (Nuostatų 1 priedas).

15. Būtina pateikti šiuos dokumentus: 

15.1. 1 (vieną) originalų, išspausdintą ir teikėjo antspaudu, jei antspaudą privalo turėti, patvirtintą paraiškos egzempliorių, pasirašytą teikėjo vadovo ar jo įgalioto asmens.

15.2. organizacijos juridinio asmens registracijos pažymėjimo ir įstatų kopijas (pateikti reikia, jeigu teikėjas pirmą kartą 2015 metais savivaldybės administracijos Švietimo ir sporto skyriui teikia paraišką arba jei šis dokumentas per pastaruosius metus pasikeitė); 

15.3. projekto vadovo ir pagrindinių vykdytojų gyvenimo aprašymus (ne daugiau nei 3); 

15.4. vykdysiančių praktines kūno kultūros ir sporto pratybas, teisę vykdyti praktines kūno kultūros ir sporto pratybas suteikiančio dokumento (aukštojo sporto krypties išsilavinimo diplomo arba galiojančio kūno kultūros ir sporto veiklos leidimo) kopijas;

15.5. projekto partnerio sutikimo dalyvauti įgyvendinant projektą jame numatytomis sąlygomis ir, jei numatomas finansinis indėlis, įsipareigojimo skirti finansavimą patvirtinimo dokumentai;

16. Visi 15 punkte išvardyti dokumentai turi būti atspausdinti, lapai turi būti sunumeruoti, susegti taip, kad neiškristų ir paskutinio lapo antroje pusėje patvirtinti teikėjo ar jo įgalioto asmens parašu, nurodytas įgalioto asmens vardas, pavardė, pareigos bei paraišką sudarančių lapų skaičius. Dokumentų kopijos turi būti tinkamai patvirtintos. 

17. Paraiška turi būti atnešta iki 2015 m. birželio 19 d. 17.00 val. Į Šakių rajono savivaldybės administracijos Švietimo ir sporto skyrių, 107 kabinetą arba atsiųsta paštu (adresu: Šakių rajono savivaldybės administracija, Bažnyčios g. 4, Šakiai, LT-71120) su pašto žyma, rodančia, kad paraiška išsiųsta iki 2015 m. birželio 19 d. (įskaitytinai). Ant voko turi būti užrašyta „Šakių rajono savivaldybės bendrojo ugdymo ir neformaliojo ugdymo mokyklų, nevyriausybinių sporto organizacijų sportinės veiklos gerinimo dalinio finansavimo konkursui“. Taip pat pristatyti paraišką įrašytą į CD laikmeną.

18. Paraiškos, pateiktos praleidus 17 punkte nurodytą terminą, nenagrinėjamos. Vokas, gautas  paštu su pašto žyma, rodančia, kad paraiška išsiųsta po 17 punkte nurodyto termino, nebus registruojamas ir bus grąžintas teikėjui. 

19. Paraiškų teikimo klausimais konsultuoja savivaldybės administracijos Švietimo ir sporto skyriaus vyresnioji specialistė Rima Mozūraitienė, tel. (8 345) 60764, el. paštas  rima.mozuraitiene@sakiai.lt. 

20. Konkursui pasibaigus, projektai pareiškėjams negrąžinami.

V. PROJEKTŲ VERTINIMAS
21. Savivaldybės administracijos specialistė, patikrinusi paraišką su visais jos priedais, gali pareikalauti teikėjo pateikti trūkstamų dokumentų per 5 darbo dienos nuo paraiškos pateikimo datos.

22. Paraiškų vertinimą atlieka administracijos direktoriaus įsakymu iš šešių asmenų sudaryta Sporto komisija (toliau tekste – komisija), kurią sudaro:

22.1. vienas Šakių rajono savivaldybės Sporto klubų sąjungos deleguotas asmuo;

22.2. vienas Šakių rajono bendrojo lavinimo mokyklų kūno kultūros mokytojas, metodininkas;

22.3. keturi asmenys iš Šakių rajono savivaldybės administracijos ar savivaldybei pavaldžių įstaigų darbuotojų.

23. Sporto komisijos pirmininką ir sekretorių skiria administracijos direktorius. 

24. Vertinimo komisijos narys, kuris yra Organizacijos, pateikusios paraišką, darbuotojas, negali vertinti pateiktos paraiškos.

25. Sporto komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja ne mažiau nei keturi komisijos nariai, sprendimai priimami dalyvaujančių komisijos narių balsų dauguma, o balsams pasiskirsčius po lygiai, sprendimą lemia primininko balsas. Komisijos sprendimai įforminami protokolu. Protokolą pasirašo komisijos pirmininkas ir sekretorius.

26. Vertinimas atliekamas per 20 kalendorinių dienų nuo paskutinės paraiškų pateikimo dienos.

27. Informacija apie finansuojamas paraiškas ir sutarčių pasirašymo terminą,  savivaldybės administracijos direktoriui pasirašius įsakymą dėl lėšų skyrimo, skelbiama savivaldybės interneto svetainėje www.sakiai.lt, meniu grupėje „Sportas“. Jokia kita informacija apie paraiškas, pateiktas konkursui, nėra skelbiama.

28. Projekto vertinimas susideda iš šių dalių: 

28.1. projekto atitiktis Šakių rajono savivaldybės bendrojo ugdymo ir neformaliojo ugdymo mokyklų, nevyriausybinių sporto organizacijų sportinės veiklos gerinimo dalinio finansavimo konkurso nuostatams; 

28.2. projekto turinys; 

28.3. lėšų planavimas; 

28.4. papildomi balai skiriami už projekto atitiktį prioritetams, nurodytiems Nuostatų 10 punkte. 

29. Jei pateikta paraiška neatitinka Nuostatuose keliamų reikalavimų, paraiška nevertinama. 

VI. FINANSAVIMAS, VYKDYMAS IR KONTROLĖ

30. Partneriai gali prisidėti prie projekto įgyvendinimo finansiškai, darbais ar paslaugomis. Partnerio suteikiama suma nurodoma paraiškoje.

31. Lėšos  projektų finansavimui yra numatomos metams savivaldybės biudžete.

32. Vienam projektui skiriama savivaldybės biudžeto lėšų maksimali suma 350 (trys šimtai penkiasdešimt) eurų. Kitomis išlaidomis rūpinasi organizacija.

33. Projekto finansavimas nutraukiamas teikėjui nevykdant ar netinkamai vykdant sutarties nuostatas. 

34. Lėšos gali būti naudojamos nuo sutarties pasirašymo dienos iki 2015 m. gruodžio 31 d. 

35. Savivaldybės biudžeto lėšos skiriamos šioms  išlaidų rūšims:

35.1. sporto inventoriaus, įrangos įsigijimui, atnaujinimui ir/ar nuomai, reikalingai projekto konkrečių sporto veiklų įgyvendinimui;

35.2. sporto bazių priežiūros ir paruošimo darbams vykdant sportinę veiklą (pvz. stadiono vejos lyginimo ir priežiūros darbai futbolo treniruotėms; smėlio duobių papildymas smėliu ir pan.)

35.3. sporto aprangai, avalynei;

35.4. sporto bazių nuomos išlaidos;

35.5. pirmiau numatytoms išlaidoms, kurias vykdytojas patyrė iki sutarties sudarymo momento ir įtraukė į sąmatą, kurią pateikė kartu su paraiška. Tokios išlaidos įtraukiamos į antrojo ketvirčio, už kurį teikiamos ataskaitos, išlaidas.

            36. Savivaldybės biudžeto lėšos neskiriamos: 

           36.1.  trumpalaikėms sporto veikloms (užsiėmimas, varžybos, sporto renginys);

           36. 2. sportininkų apdovanojimams (medaliai, taurės, diplomai ir kt.);

           36.3. žaidėjų startiniams mokesčiams;

           36.4. piniginių prizų skyrimui;

           36.5. darbo užmokesčiui ir socialiniam draudimui; 

           36.6. maitinimui, maisto papildams, kanceliarinėms prekėms, kitoms biuro prekių paslaugoms, komandiruočių ir apgyvendinimo išlaidoms;

           36.7. patalpų remontui, rekonstrukcijai ir statybai, komercinei veiklai;
       36.8. garso ir apšvietimo aparatūros nuomai, biotualetų, dušų nuomai. Greitosios med. pagalbos ekipažų, saugos tarnybų paslaugų pirkimui, teisėjų atvykimui ir  apgyvendinimui.  

       36.9. ryšio paslaugoms (pvz., pašto, fakso, telefono, interneto); 
       36.10. komunalinių paslaugų apmokėjimui; 

       36.11. žemės pirkimo arba nuomos išlaidoms, kitoms nekilnojamojo turto (pastatų, kitų statinių ar jų patalpų) pirkimo ar lizingo išlaidoms;
       36.12. išlaidoms kūno kultūros ir sporto specialistų mokymui ir kvalifikacijos kėlimui;
       36.13. išlaidoms sporto informacijos sklaidai (leidinių sporto tematika leidyba ir spausdinimas, interneto, televizijos, radijo ir kitų visuomenės informavimo priemonių naudojimo paslaugos, susijusios su projekto įgyvendinimu); 

       36.14. projekto tiesioginių vykdytojų ir dalyvių transporto išlaidoms (degalams, eksploatacijai, draudimui, transporto priemonių nuomai, kelionės bilietams); 

       36.15. teikėjo įsiskolinimams padengti. 

       37. Teikėjas, kuriam skirtas finansavimas, sutartį, kurioje aprašomi teikėjo įsipareigojimai, nustatomas finansavimo dydis, finansavimo teikimo terminai, lėšų naudojimo, atskaitomybės bei atsakomybės sąlygos, pasirašo su savivaldybės administracijos direktoriumi. 

       38. Jei teikėjui buvo skirtas finansavimas iš dalies, t. y. skirta suma yra mažesnė negu teikėjas prašė paraiškoje: 

       38.1. teikėjas turi teisę keisti savo projekto veiklos apimčių įsipareigojimus, bet neturi teisės keisti paraiškoje aprašytos veiklos turinio ir tikslų; 

       39. Teikėjui, kuriam yra skirtas finansavimas, nepasirašius sutarties per 10 kalendorinių dienų, administracijos direktoriaus įsakymas dėl lėšų skyrimo šiam teikėjui pripažįstamas netekusiu galios. 

       40. Projektams skiriamų lėšų sumos dydis gali būti koreguojamas atsižvelgiant į savivaldybės biudžeto vykdymą. 

41. Organizacijos vadovas, pasirašęs biudžeto lėšų naudojimo sutartį, atsako už projekto sąmatos  įgyvendinimą ir tikslinį lėšų panaudojimą.

42. Organizacija, sužinojusi, kad negalės vykdyti projekto, turi ne vėliau kaip per 20 dienų nuo sužinojimo apie aplinkybes, dėl kurių negali vykdyti projekto, dienos apie tai raštu informuoti Švietimo ir sporto skyrių. 

43. Skiriamos lėšos negali būti naudojamos kitoms veikloms, nenumatytoms projekte, įgyvendinti. Įgyvendinus projektą, nepanaudotos lėšos turi būti grąžintos į savivaldybės biudžeto lėšų naudojimo sutartyje nurodytą sąskaitą, ne vėliau kaip iki einamųjų metų gruodžio 24 d.
44. Organizacija, įvykdžiusi finansuojamą veiklą ir panaudojusi projekto lėšas, pateikia Savivaldybės administracijai šiuos dokumentus: 

            44.1. biudžeto išlaidų sąmatos vykdymo ataskaitą (Lietuvos Respublikos finansų ministro 2004 m. gruodžio 29 d. įsakymu Nr. 1K-413 patvirtinta forma Nr. 2 (atsižvelgiant į aktualią įsakymo redakciją);

44.2. sportinės veiklos įgyvendinimo ataskaitą;

44.3. išlaidas patvirtinančių dokumentų kopijas.

45. Jeigu organizacija už gautas lėšas atsiskaito po sutartyje numatyto termino, ji 1 (vieniems) metams praranda teisę dalyvauti projektų konkursuose. 

46. Jeigu organizacija neatsiskaitė arba gavus ataskaitą apie sąmatos įvykdymą paaiškėja, kad organizacija tikslines lėšas panaudojo ne pagal paskirtį ir jų negrąžino, tai lėšos išieškomos įstatymų nustatyta tvarka ir organizacija 3 (trejiems) metams praranda teisę dalyvauti paraiškų finansavimo konkurse.

47. Teikėjas, kurio veikla yra daugiau kaip 50 proc. finansuojama iš valstybės, savivaldybių biudžetų lėšų, Europos Sąjungos lėšų, yra laikomas perkančiąja organizacija. Perkančioji organizacija, atlikdama pirkimus, privalo vadovautis Lietuvos Respublikos viešųjų pirkimų įstatymu. 

48. Jei projekto įgyvendinimo planas ar sąmata dėl objektyvių priežasčių turi būti keičiami, jo vadovas pateikia komisijai argumentuotą prašymą ir detalizuotą sąmatą.

49. Teikėjas, gavęs finansavimą projektui įgyvendinti, įgyvendindamas projektą, įsipareigoja nepažeisti Lietuvos Respublikos Konstitucijos, įstatymų ir kitų teisės aktų. 

VII. BAIGIAMOSIOS NUOSTATOS

50. Pateiktos paraiškos, vertinimo dokumentai ir ataskaitos yra saugomos penkerius metus nuo jų gavimo dienos.

51. Savivaldybė neprisiima atsakomybės, jei dėl teikėjo paraiškoje nurodytų klaidingų kontaktinių duomenų (adreso, telefono, fakso numerio, el. pašto adreso ir kt.) teikėjo nepasiekia laiškai arba su teikėju negalima susisiekti telefonu. 

52. Teikėjui el. paštu savivaldybės administracijos darbuotojo siunčiami klausimai, prašymai, susiję su paraiškos teikimu konkursui, laikomi oficialiais. 

53. Teikdamas paraišką konkursui, teikėjas sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su konkursu susijusioje medžiagoje. 

54. Gavęs finansavimą, teikėjas įsipareigoja viešinti vykdomą projektą, naudodamas savivaldybės  logotipą visuose su veikla susijusiuose naudojamuose dokumentuose ir leidiniuose, taip pat renginių metu bei nurodydamas finansavimo šaltinį – Šakių rajono savivaldybę.

55. Iškilę ginčai sprendžiami Lietuvos Respublikos įstatymų nustatyta tvarka.

______________________________________________

                                                          Šakių rajono savivaldybės bendrojo ugdymo                 

                                                                                          ir neformaliojo ugdymo mokyklų, 

                                                                            nevyriausybinių sporto organizacijų 

                                                                                          sportinės veiklos gerinimo dalinio                                              

                                                                                          finansavimo konkurso nuostatai                                                                               
                                                                     1 priedas

PARAIŠKA DALYVAUJANT ŠAKIŲ RAJONO SAVIVALDYBĖS

BENDROJO UGDYMO IR NEFORMALIOJO UGDYMO MOKYKLŲ, NEVYRIAUSYBINIŲ SPORTO ORGANIZACIJŲ SPORTINĖS VEIKLOS GERINIMO DALINIO FINANSAVIMO KONKURSE

	Projekto užregistravimo data ir numeris

(pildo Švietimo ir sporto skyrius)
	


	Projektas nevertinamas (įrašyti priežastį, pildo Švietimo ir sporto skyrius)



I. BENDRA INFORMACIJA APIE PROJEKTĄ IR PROJEKTO VYKDYTOJUS
	1.1. Projekto pavadinimas 

	


	1.2. Projekto teikėjas (organizacija, atsakinga už projekto įgyvendinimą)

	Organizacijos pavadinimas
	

	Organizacijos vadovo vardas, pavardė, pareigos
	

	Registracijos kodas
	

	Organizacijos registravimo data 
	

	Adresas ir pašto indeksas 
	

	Telefonas, faksas
	

	Elektroninis paštas, interneto svetainė
	

	Banko pavadinimas, banko kodas, sąskaitos numeris
	


	1.3. Informacija apie projekto vadovą

	Vardas, pavardė
	

	Darbovietė


	

	Pareigos
	

	Telefonas, mob. telefonas
	

	Elektroninis paštas
	


	1.4. Projekto partneriai – juridiniai asmenys

	Institucijos, įstaigos, organizacijos pavadinimas
	Vaidmuo įgyvendinant projektą

	
	

	
	

	1.5. Projektą vykdantys specialistai 

	Specialisto vardas, pavardė
	Išsilavinimas, specialybė
	Vaidmuo įgyvendinant projektą

	
	
	

	
	
	


	1.6. Projekto teikėjo turimi ištekliai, kuriuos planuojama panaudoti įgyvendinant projektą

	 FORMCHECKBOX 

	Žmogiškieji
	

	 FORMCHECKBOX 

	Patalpos
	

	 FORMCHECKBOX 

	Transportas
	

	 FORMCHECKBOX 

	Lėšos
	

	 FORMCHECKBOX 

	Sportinis inventorius ir įranga
	

	 FORMCHECKBOX 

	Kita
	


2. INFORMACIJA APIE PROJEKTĄ

	2.1. Trumpas projekto pristatymas (ne daugiau kaip 0,5 lapo)

	

	2.1.1. Projekto įgyvendinimo data: nuo ____________ iki____________. 

	2.1.2. Projekto įgyvendinimo vieta:


	2.2. Projekto tikslai (konkretūs, išmatuojami, realūs ir apibrėžti laiko požiūriu)

	


	2.3. Projekto uždaviniai, projekto veiklos, rezultatai

	Eil.Nr.
	Projekto uždaviniai (iki 4)
	Planuojami rezultatai (kiekybiniai ir kokybiniai)

	1.
	
	

	
	
	

	2.
	
	

	
	
	

	3.


	
	

	4.
	
	


	2.4. Projekto tikslinė grupė:  




	2.5. Projekto reikšmė Šakių rajonui:




III. PROJEKTO FINANSAVIMAS

	3.1. Projekto biudžetas
	Eur

	Bendra projekto lėšų suma 
	

	Iš jos:
	

	Iš Savivaldybės prašoma lėšų suma
	

	Kiti projekto finansavimo šaltiniai (išvardyti):
	

	....
	

	....
	

	....
	

	....
	


IV. PRELIMINARI  VISO PROJEKTO IŠLAIDŲ  SĄMATA

	Eil. Nr.
	Išlaidų rūšis 
	Mato vieneto pavadinimas
	Kiekis
	Vieneto kaina
	Suma EUR

	Projekto įgyvendinimo išlaidos

	
	

	
	
	
	
	
	
	

	
	
	
	
	
	
	

	
	
	
	
	
	
	

	 
	 
	                                     IŠ VISO IŠLAIDŲ 
	 
	 
	 
	


Tvirtinu, kad paraiškoje pateikta informacija yra tiksli ir teisinga. Įsipareigoju informuoti Šakių rajono savivaldybės administracijos švietimo ir sporto skyriaus vyresniąją specialistę, kaip vykdomas renginys ir pateikti galutinę ataskaitą. 

Įstaigos, organizacijos vadovo vardas, pavardė, parašas: ______________________________

___________________________________________________________________________

Projekto vadovo vardas, pavardė, parašas: _________________________________________

___________________________________________________________________________

A.V.    








                


Data: ________________

PRIDEDAMI PAPILDOMI DOKUMENTAI

1. Projekto vykdytojo juridinio asmens registracijos pažymėjimo ir įstatų kopijos (pateikti reikia, jeigu teikėjas pirmą kartą 2015 metais savivaldybės administracijos Švietimo ir sporto skyriui teikia paraišką arba jei šis dokumentas per pastaruosius metus pasikeitė); 

2. Projekto vadovo ir pagrindinių vykdytojų gyvenimo aprašymus (ne daugiau nei 3); 

3. Vykdysiančių praktines kūno kultūros ir sporto pratybas, teisę vykdyti praktines kūno kultūros ir sporto pratybas suteikiančio dokumento (aukštojo sporto krypties išsilavinimo diplomo arba galiojančio kūno kultūros ir sporto veiklos leidimo) kopijas;

4. Projekto rėmėjų raštas dėl dalinio projekto išlaidų apmokėjimo.

5. Kita informacija, atskleidžianti projekto svarbą. 

